CELEX: 62021TN0270
Language: lt
Date: 2021-05-19 00:00:00
Title: Byla T-270/21: 2021 m. gegužės 19 d. pareikštas ieškinys byloje Estetica Group Iwona Michalak / EUIPO (PURE BEAUTY)

2021 7 12   
            
            
               LT
            
            
               Europos Sąjungos oficialusis leidinys
            
            
               C 278/56
            
         
      2021 m. gegužės 19 d. pareikštas ieškinys byloje Estetica Group Iwona Michalak / EUIPO (PURE BEAUTY)
      
      (Byla T-270/21)
      (2021/C 278/76)
      Proceso kalba: lenkų
      
         Šalys
      
      
         Ieškovė: Estetica Group Iwona Michalak (Varšuva, Lenkija), atstovaujama advokato P. Gutowski
      
         Atsakovė: Europos Sąjungos intelektinės nuosavybės tarnyba (EUIPO)
      
         Su procedūra EUIPO susijusi informacija
      
      
         Prekių ženklas, dėl kurio kilo ginčas: vaizdinio Europos Sąjungos prekių ženklo PURE BEAUTY paraiška – Registracijos paraiška Nr. 18 160 933
      
         Ginčijamas sprendimas: 2021 m. kovo 16 d. EUIPO penktosios apeliacinės tarybos sprendimas byloje R 1456/2020-5
      
         Reikalavimai
      
      Ieškovė Bendrojo Teismo prašo:
      
                  —
               
               
                  pakeisti ginčijamą sprendimą ir pripažinti, kad prekių ženklo, dėl kurio paduota paraiška, atžvilgiu neegzistuoja Europos Parlamento ir Tarybos reglamento (ES) 2017/1001 7 straipsnio 1 dalies b punkte nurodytas absoliutus atsisakymo registruoti pagrindas;
               
            
                  —
               
               
                  priteisti iš EUIPO bylinėjimosi išlaidas.
               
            
         Pagrindai, kuriais remiamasi
      
      
                  —
               
               
                  Europos Parlamento ir Tarybos reglamento (ES) 2017/1001 7 straipsnio 1 dalies b punkto pažeidimas;
               
            
                  —
               
               
                  Vienodo požiūrio principo ir teisėtų lūkesčių apsaugos principo pažeidimas dėl to, kad Apeliacinė taryba neatsižvelgė į ankstesnę EUIPO praktiką, pagal kurią leidžiama registruoti žodinius ir vaizdinius žymenis, kurių fantazijos laipsnis yra toks pat kaip ir prekių ženklo, dėl kurio paduota paraiška, nes byloje nebuvo jokių konkrečių aplinkybių, leidžiančių nukrypti nuo tokios praktikos.